**Vedtægter for Enø Digelaug**

***Laugets Oprettelse***

**§ 1.** Laugets navn er Enø Digelaug.

*Stk. 2*. Lauget er oprettet i henhold til LBK nr. 57 af 21. januar 2019 om kystbeskyttelse

*Stk. 3*. Hjemsted er Næstved Kommune

***Lauget***

**§ 2.** Laugets anlæg beskytter en 2.500 meter lang kyststrækning fra det sydvestlige skel af matrike nr. 7kd til den nordøstlige matr. nr. 3fo, alt beliggende på Enø-Lungshave, Næstved kommune, og består af 1600 meter jorddige, 660 meter højvandsmur, 240 meter skråningssikring og 900 meter kyststrækning med strandfodring.

*Stk. 2*. Tegninger af anlægget og angivelse af de ejendomme, hvorpå eller ud for hvilke anlægget er beliggende er optaget i myndighedsprojektet til denne vedtægt, jf. bilag 1. Såfremt der gennemføres ændringer, forstærkninger eller andre forbedringer af anlægget, skal angivelsen ses på **www.enødigelaug.dk**

*Stk. 3*. Væsentlige ændringer af laugets anlæg kan kun ske efter kommunens godkendelse jf. kystbeskyttelseslovens § 11, og med tilladelse fra kommunen, jf. kystbeskyttelseslovens § 3 stk. 2.

***Laugets medlemmer***

**§ 3.** Laugets medlemmer er de til enhver tid værende ejere af de ejendomme, der er anført i bidragsfordelingen (bilag 2 til denne vedtægt) samt Næstved Kommune (herefter benævnt medlemmer).

*Stk. 2.* Bidragsfordelingen angiver det antal andele, hvormed vedkommende ejendom (ejer) bidrager til dækning af laugets udgifter.

*Stk. 3.* Hvis en ejendom udstykkes eller i øvrigt afgiver areal, skal lauget underrette kommunen, der derefter fordeler det bidrag, der påhviler ejendommen jfr. kystbeskyttelseslovens § 8, stk. 2. Ændringer træder i kraft i næstkommende regnskabsår.

***Laugets opgaver***

**§ 4**. Laugets anlæg skal vedligeholdes i god forsvarlig stand. De dimensioner og andre egenskaber, som er angivet i myndighedsprojektet, skal så vidt muligt konstant være opfyldt.

*Stk. 2.* Sker der skade på anlægget, skal skaden snarest muligt udbedres.

*Stk. 3*. Lauget har endvidere til opgave efter behov at foretage en løbende strandfodring eller fordeling af ral eller sand på strækningen beskrevet under punkt 5.8 i myndighedsprojektet (bilag 1)

***Generalforsamling***

**§ 5**. Ordinær generalforsamling afholdes hvert år inden udgangen af juni måned.

Stk. 2. Dagsordenen for den ordinære generalforsamling skal omfatte

1. Valg af dirigent
2. Bestyrelsens beretning
3. Behandling af indkomne forslag
4. Forelæggelse af årsregnskabet med revisionspåtegning
5. Forelæggelse af budget for det efterfølgende regnskabsår.
6. Valg af medlemmer til bestyrelsen og bestyrelses suppleant.
7. Valg statsautoriseret eller registreret revisor i 1 år.
8. Eventuelt.

*Stk. 3.* Forslag fra medlemmerne til behandling på den ordinære generalforsamling skal være indgivet til bestyrelsen senest 1. maj.

*Stk. 4*. Stemmeret udøves i forhold til det antal parter, som vedkommende repræsenterer, jf,.bilag 2. Det betyder, at en ¼ part svarer til en stemme etc.

**§ 6.** Ekstraordinær generalforsamling kan indkaldes af bestyrelsen og skal indkaldes, når medlemmer, der repræsenterer mindst 1/3 af stemmerne, forlanger det.

**§ 7.** Generalforsamlingen indvarsles med mindst 2 og højest 6 ugers varsel ved annoncering på digelaugets hjemmeside og kommunens hjemmeside

***Bestyrelsen***

**§ 8.** Bestyrelsen består af 7 medlemmer. 6 bestyrelsesmedlemmer vælges blandt medlemmerne tillige med een suppleant

*Stk. 2*. Næstved kommune udpeger et medlem og en suppleant for en 4-årig periode.

*Stk. 3.* De øvrige 6 medlemmer vælges på generalforsamlingen af og blandt medlemmerne for en 3-årig periode. Hvert år afgår efter tur 2 af disse medlemmer.

*Stk. 4*. Valgbar er de til enhver tid værende medlemmer eller disses befuldmægtigede.

*Stk. 5*. Bestyrelsen skal stille forslag om valg af nyt medlem. Genvalg kan finde sted.

**§ 9.** Bestyrelsen vælger selv sin formand blandt bestyrelsens repræsentanter og fordeler arbejdet mellem sine medlemmer.

*Stk. 2.* Bestyrelsen fører en protokol over forhandlingerne på bestyrelsesmøderne og generalforsamlinger. Udskrift af generalforsamlingerne sendes til kommunen. *Stk. 3.* Bestyrelsen er beslutningsdygtig, når 5 medlemmer er til stede, heriblandt kommunen. Kommunen samt medlemmerne i fællesskab har vetoret.

*Stk. 4.* Bestyrelsen kan vedtage at antage lønnet medhjælp, såvel teknisk som økonomisk.

*Stk. 5.* Bestyrelsen kan udstede fuldmagt vedrørende anvisninger og udgifter til den daglige drift.

*Stk. 6*. Bestyrelsen kan ansøge om fondsstøtte, tilskud og anden finansiering, udover de faste bidrag fra medlemmer og Næstved kommune, indenfor vedtægternes- og kystlbeskyttelseslovens rammer.

**§ 10.** Alle laugets medlemmer er valgbare. *Stk. 2*. I tilfælde af varigt forfald indtræder suppleanten i bestyrelsen.

***Regnskab og budget***

**§ 11.** Laugets regnskabsår følger kalenderåret.

*Stk.2*. Senest den 1. februar sender bestyrelsen regnskabet til revisor, som med påtegning tilbagesender det inden den 1. april.

**§ 12.** Bestyrelsen udarbejder et budget for det kommende regnskabsår til godkendelse på den ordinære generalforsamling.

*Stk. 2*. Inden den 1. juli sender bestyrelsen det på generalforsamlingen godkendte regnskab, budget, årsberetning og protokoludskrift til kommunen, der skal godkende regnskabet og bidrag for det kommende regnskabsår.

**§ 13.** Hvert år inden den 1. oktober fastsætter kommunen, hvilke bidrag de enkelte medlemmer skal udrede til kommunen eller lauget. Kommunen indkræver bidragene, jf. kystbeskyttelsesloven § 13. Bidragene opkræves herefter sammen med ejendommens skatter og afgifter m.v.

*Stk. 2.* Hvert år inden den 1. december overfører kommunen de opkrævede bidrag til laugets konto i et pengeinstitut.

***Tilsyn***

**§ 14.** Lauget er undergivet kommunens økonomiske og tekniske tilsyn, jf. kystbeskyttelseslovens § 12

 *stk. 2.* Kommunen har adgang til at rådføre sig med sagkyndige.

**§ 15.** Kommunen kan pålægge laugets bestyrelse at sørge for, at bestemte foranstaltninger, som påhviler lauget bringes til udførelse.

Hvis pålægget ikke efterkommes, kan kommunen lade foranstaltninger udføre for laugets regning, jf. kystbeskyttelseslovens § 12, stk. 2.

***Klageadgang***

**§ 16**. Laugets bestyrelse og laugets enkelte medlemmer kan forelægge kommunen spørgsmål og fortolkning af disse vedtægter og spørgsmål om den måde, hvorpå lauget forvaltes.

*Stk. 2*. Ethvert medlem kan forelægge en generalforsamlingsbeslutning for kommunen. Hvis kommunen ikke godkender beslutningen, bliver den uvirksom.

*Stk. 3*. Kommunen kan af egen drift ophæve en generalforsamlingsbeslutning.

**§ 17.** Kommunens afgørelser kan påklages til Miljø- og Fødevareklagenævnet efter kystbeskyttelseslovens § 18.

**Vedtægtsændringer og laugets ophævelse.**

**§ 18.** En af generalforsamlingen truffet beslutning med mindst 2/3 flertal blandt de fremmødte om ændringer af disse vedtægter eller om laugets ophævelse er først gyldig, når den er godkendt af kommunen jf. Kystbeskyttelseslovens § 7, stk. 2, henholdsvis § 11 stk. 1.

*Stk. 2*. Kommunen kan af egen drift ændre disse vedtægter.

*Stk. 3*. Det påhviler laugets bestyrelse at ajourføre vedtægter og bilag til disse, når udviklingen nødvendiggør dette, jf. disse vedtægters § 2, stk. 2 og § 3, stk. 3. Kommunens pålæg herom skal efterkommes. Kommunen kan for laugets regning foretage det fornødne til vedtægternes ajourføring.

**Vedtaget på generalforsamling den 26. juni 2022.**

**Godkendt af Næstved Kommune.**